Üldkohtu (kolmas koda) 12. detsembri 2014. aasta otsus – Hansen & Rosenthal ja H&R Wax Company Vertrieb vs. komisjon
(kohtuasi T‑544/08)
Konkurents – Kartellid – Parafiinvahade turg – EÜ artikli 81 rikkumise tuvastamise otsus – Hindade kindlaksmääramine – Rikkumise tõend – 2006. aasta suunised trahvide arvutamise meetodi kohta – Kaitseõigused – Müügiväärtuse arvutamine – Rikkumise raskus – Tagasiulatuva jõu puudumine – Võrdne kohtlemine – Proportsionaalsus
1.                     Institutsioonide aktid – Põhjendamine – Kohustus – Ulatus – Otsus, millega määratakse konkurentsieeskirjade rikkumise eest trahvid ja mis puudutab mitut adressaati – Piisavate põhjenduste nõue iga adressaadi puhul (EÜ artiklid 81 ja 253) (vt punktid 28–32 ja 47)
2.                     Konkurents – Haldusmenetlus – Komisjoni otsus rikkumise tuvastamise kohta – Ühise nime kasutamine kahe äriühingu puhul, mis kuuluvad samasse kontserni ja millel on isiklikud ja vertikaalsed sidemed – EÜ artikli 81 rikkumine – Puudumine (EÜ artikli 81 lõige 1) (vt punktid 33–36, 46 ja 49–58)
3.                     Konkurents – Haldusmenetlus – Vastuväiteteatis – Vajalik sisu – Kaitseõiguste tagamine – Ettevõtjatele antud võimalus esitada oma seisukoht komisjoni esitatud faktide, väidete ja asjaolude kohta (nõukogu määrus nr 1/2003, artikli 27 lõige 1) (vt punktid 61–69)
4.                     Kartellid – Ettevõtjatevahelised kokkulepped – Mõiste – Ühine tahe käituda turul teatud viisil – Hõlmamine – Läbirääkimiste jätkamine piirangu teatud elementide üle – Mõju puudumine (EÜ artikli 81 lõige 1) (vt punktid 74–76 ja 163)
5.                     Kartellid – Kooskõlastatud tegevus – Mõiste – Koordineerimine ja koostöö, mis on vastuolus iga ettevõtja kohustusega otsustada sõltumatult, millisel viisil ta turul tegutseb – Teabe vahetamine konkurentide vahel – Konkurentsivastane eesmärk või tagajärg – Eeldus – Tingimused (EÜ artikli 81 lõige 1) (vt punktid 77, 78, 127 ja 142)
6.                     Konkurents – Haldusmenetlus – Komisjoni otsus rikkumise tuvastamise kohta – Tõend – Tõend, mis seisneb teatud hulgas rikkumise erinevates ilmingutes – Lubatavus – Tõendite kogumile tuginemine – Nõutava tõendusjõu tase iga üksiku tõendi puhul – Dokumentaalsed tõendid – Kriteeriumid – Esitatud tõendite usutavus – Rikkumise olemasolu vaidlustavate ettevõtjate tõendamiskohustused (EÜ artikli 81 lõige 1) (vt punktid 79, 83–94, 121 ja 199)
7.                     Euroopa Liidu õigus – Põhimõtted – Põhiõigused – Süütuse presumptsioon – Menetlus konkurentsiasjades – Kohaldatavus – Ulatus – Tagajärjed (EÜ artikli 81 lõige 1) (vt punktid 80–82)
8.                     Konkurents – Haldusmenetlus – Komisjoni otsus rikkumise tuvastamise kohta – Komisjoni kohustus tõendada rikkumist ja selle kestust – Niisuguste avalduste tõenduslik väärtus, mille tegid ettevõtja süütamiseks peamised kartelliosalised, selleks et neile kohaldataks koostööteatist – Selle ettevõtja huvidega vastuolus olevad avaldused – Suur tõenduslik väärtus (EÜ artikli 81 lõige 1; komisjoni teatis 2002/C 45/03) (vt punktid 95–100, 117 ja 118)
9.                     Kartellid – Ettevõtjatevahelised kokkulepped – Mõiste – Konkurentsivastase iseloomuga koosolekutel osalemine – Hõlmamine – Tingimus – Olukord, kus isik ei ole avalikult teatanud, et ta ei loe end tehtud otsustega seotuks – Hindamiskriteeriumid (EÜ artikli 81 lõige 1) (vt punktid 125, 126, 128, 141, 217, 225 ja 232)
10.                     Kartellid – Ühe rikkumise koostisosadeks olevad kokkulepped ja kooskõlastatud tegevus – Mõiste – Kriteeriumid – Üks eesmärk ja tervikplaan – Rikkumise toimepanemise viis – Mõju puudumine – Ühe või mitme kartelliosalise õigusvastane tegevus – Mõju puudumine (EÜ artikli 81 lõige 1) (vt punktid 238–240, 245, 246 ja 249)
11.                     Konkurents – Trahvid – Summa – Kindlaksmääramine – Määruse nr 1/2003 artikli 23 lõikega 2 komisjonile antud kaalutlusõigus – Karistuste seaduslikkuse põhimõtte rikkumine – Puudumine – Uute suunistega tehtud muudatuste ootuspärasus – Tagasiulatuva jõu puudumise põhimõtte rikkumine – Puudumine (EÜ artiklid 81 ja 82; Euroopa Liidu põhiõiguste harta, artikli 49 lõige 1; nõukogu määrus nr 1/2003, artikli 23 lõige 2; komisjoni teatised 98/C 9/03 ja 2006/C 210/02) (vt punktid 275–288)
12.                     Konkurents – Trahvid – Summa – Kindlaksmääramine – Komisjoni suunistes määratletud arvutamismeetod – Trahvi põhisumma arvutamine – Müügiväärtuse kindlaksmääramine – Kriteeriumid – Süüdistatud ettevõtjale kättesaadavate parimate andmete kasutamine – Määruse nr 1/2003 artikli 23 lõike 3 rikkumine – Puudumine (nõukogu määrus nr 1/2003, artikli 23 lõige 2; komisjoni teatis 2006/C 210/02, punktid 15 ja 16) (vt punktid 292, 311, 314 ja 320)
13.                     Konkurents – Trahvid – Suunised konkurentsieeskirjade rikkumise korral määratavate trahvide arvutamise meetodi kohta – Arvutamismeetod, mis võtab arvesse erinevaid paindlikke elemente – Komisjoni kaalutlusõigus – Võrdse kohtlemise ja proportsionaalsuse põhimõtte järgimine – Kohtulik kontroll – Täielik pädevus – Mõju (EÜ artikkel 229; nõukogu määrus nr 1/2003, artikli 23 lõige 2 ja artikkel 31; komisjoni teatis 2006/C 210/02) (vt punktid 293–295)
14.                     Konkurents – Trahvid – Summa – Kindlaksmääramine – Komisjoni suunistes määratletud arvutamismeetod – Trahvi põhisumma arvutamine – Müügiväärtuse kindlaksmääramine – Kriteeriumid – Rikkumisega otseselt või kaudselt seotud müük – Süüdistatud ettevõtja rikkumisega seotud turul üldiselt saadud käive (nõukogu määrus nr 1/2003, artikli 23 lõige 2; komisjoni teatis 2006/C 210/02, punkt 13) (vt punktid 333–336)
15.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Rikkumise raskuse hindamise elementidega proportsionaalse trahvi kindlaksmääramine (EÜ artikli 81 lõige 1; Euroopa Liidu põhiõiguste harta, artikli 49 lõige 3; nõukogu määrus nr 1/2003, artikli 23 lõiked 2 ja 3; komisjoni teatis 2006/C 210/02) (vt punktid 361–363, 372, 377, 378 ja 381)
16.                     Konkurents – Trahvid – Summa – Kindlaksmääramine – Kriteeriumid – Asjaomase ettevõtja kogukäive – Rikkumise esemeks olevatelt kaupadelt saadud käive – Kummagi käibe arvessevõtmine – Piirid – Proportsionaalsuse ja võrdse kohtlemise põhimõtte järgimine (EÜ artikli 81 lõige 1; nõukogu määrus nr 1/2003, artikli 23 lõige 2; komisjoni teatis 2006/C 210/02) (vt punktid 376, 379, 380 ja 383–386)
Ese
Esimese võimalusena nõue tühistada komisjoni 1. oktoobri 2008. aasta otsus K(2008) 5476 (lõplik) EÜ […] artikli 81 ja EMP lepingu artikli 53 kohase menetluse kohta (juhtum COMP/39.181 – Küünlavahad) hagejaid puudutavas osas ning teise võimalusena nõue tühistada hagejatele määratud trahv või vähendada selle summat.
Resolutsioon
1.
Jätta hagi rahuldamata.
2.
Mõista Hansen & Rosenthal KG‑lt ja H&R Wax Company Vertrieb GmbH‑lt välja Euroopa Komisjoni kohtukulud ning jätta Hansen & Rosenthal KG ja H&R Wax Company Vertrieb GmbH kohtukulud nende endi kanda.